ddrg/super_eurlex huggingface dataset:
A Tanács határozata

(2002. január 21.)

az Európai Közösség és a Dél-afrikai Köztársaság között létrejött borkereskedelemről szóló megállapodás megkötéséről

(2002/51/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdése első albekezdésének első mondatával,

tekintettel a Bizottság javaslatára,

mivel:

(1) A Tanács az 1999/753/EK határozattal [1] úgy határozott, hogy az egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi forgalomról, fejlesztésről és együttműködésről szóló megállapodás [2] 2000. január 1-jétől kezdődően ideiglenesen hatályba lép.

(2) Tárgyalásokat folytattak az Európai Közösség és a Dél-afrikai Köztársaság között a borkereskedelemről szóló megállapodásról (a továbbiakban: megállapodás). E megállapodást 2001. november 30-án parafálták, és azt jóvá kell hagyni.

(3) A megállapodás egyes rendelkezései végrehajtásának megkönnyítése érdekében engedélyezni kell a Bizottság számára, hogy megtegye a szükséges technikai hozzáigazításokat a borpiac közös szervezéséről szóló, 1999. május 17-i 1493/1999/EK tanácsi rendelet [3] 75. cikkében megállapított eljárással összhangban,

A KÖVETKEZŐKÉPPEN HATÁROZOTT:

1. cikk

Az Európai Közösség és a Dél-afrikai Köztársaság között a borkereskedelemről szóló megállapodást, beleértve a csatolt mellékleteket, jegyzőkönyvet és nyilatkozatokat, a Közösség nevében a Tanács jóváhagyja.

Az első albekezdésben említett okmányok szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket.

3. cikk

A megállapodás 7. cikke (8) bekezdésének és 18. cikke (2) bekezdésének alkalmazása céljából a Bizottság felhatalmazást kap, hogy az 1493/1999/EK rendelet 75. cikkében megállapított eljárással összhangban megkösse a megállapodás módosításához szükséges jogi okmányokat.

4. cikk

A Közösséget a Bizottság képviseli a megállapodás 19. cikke által létrehozott vegyes bizottságban.

Kelt Brüsszelben, 2002. január 21-én.

a Tanács részéről

az elnök

M. Arias Cañete

[1] HL L 311., 1999.12.4., 1. o.

[2] HL L 311., 1999.12.4., 3. o.

[3] HL L 179., 1999.7.14., 1. o. A legutóbb a 2826/2000/EK rendelettel (HL L 328., 2000.12.23., 2. o.) módosított rendelet.

--------------------------------------------------
A Tanács határozata

(2002. január 21.)

az Európai Közösség és a Dél-afrikai Köztársaság közötti, a szeszes italok kereskedelméről szóló megállapodás ideiglenes alkalmazásáról

(2002/54/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdése első albekezdésének első mondatával,

tekintettel a Bizottság javaslatára,

mivel:

(1) A Közösségnek és Dél-Afrikának gondoskodnia kell arról, hogy az Európai Közösség és a Dél-afrikai Köztársaság közötti a szeszes italok kereskedelemről szóló megállapodást (a továbbiakban: megállapodás) 2002. január 28-tól ideiglenesen alkalmazzák, amennyiben Dél-Afrika ezen időpontig befejezi a megállapodás hatálybalépéséhez szükséges eljárásokat.

(2) A megállapodás egyes rendelkezései végrehajtásának elősegítése érdekében a Bizottság számára lehetővé kellene tenni, hogy megtegye a szükséges technikai kiigazításokat a szeszes italok meghatározására, megnevezésére és kiszerelésére vonatkozó általános szabályok megállapításáról szóló, 1989. május 29-i 1576/89/EK tanácsi rendelet [1] 15. cikkében megállapított eljárással összhangban.

(3) Ezért az ilyen értelmű, levélváltás formájában létrejött megállapodást jóvá kell hagyni,

ELFOGADTA EZT A HATÁROZATOT:

1. cikk

Azon levélváltás formájában létrejött megállapodást, amely az Európai Közösség és a Dél-afrikai Köztársaság közötti, szeszes italok kereskedelméről szóló megállapodás 2002. január 28-tól történő ideiglenes alkalmazását írja elő, a Tanács a Közösség nevében jóváhagyja.

A levélváltás formájában létrejött megállapodás szövegét és a szeszes italok kereskedelméről szóló megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a levélváltás formájában létrejött megállapodásnak a Közösséget jogilag kötelező aláírására jogosult személy(eke)t.

3. cikk

A szeszes italok kereskedelméről szóló megállapodás 5. cikke (8) bekezdésének és 16. cikke (2) bekezdésének alkalmazásában a Bizottság az 1576/89/EGK tanácsi rendelet 15. cikkében megállapított eljárással összhangban felhatalmazást kap arra, hogy létrehozza a megállapodás módosításához szükséges okmányokat.

4. cikk

A Bizottság képviseli a Közösséget a szeszes italok kereskedelméről szóló megállapodás 17. cikke alapján létrehozott vegyes bizottságban.

5. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 2002. január 21-én.

a Tanács részéről

az elnök

M. Arias Cañete

[1] HL L 160., 1989.6.12., 1. o. A legutóbb a 3378/94/EK rendelettel (HL L 366., 1994.12.31., 1. o.) módosított rendelet.

--------------------------------------------------
A Tanács határozata

(2002. január 21.)

az Európai Közösség és a Dél-afrikai Köztársaság között levélváltás formájában létrejött, a borkereskedelemről szóló megállapodás megkötéséről

(2002/55/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdése első albekezdésének első mondatával,

tekintettel a Bizottság javaslatára,

mivel:

(1) A Tanács az 1999/753/EK határozattal [1] úgy határozott, hogy az egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi forgalomról, fejlesztésről és együttműködésről szóló megállapodás [2] (a továbbiakban: TDC-megállapodás) 2000. január 1-jén ideiglenesen hatályba lép.

(2) A TDC-megállapodás X. melléklete tartalmazza az Európai Közösség és a Dél-afrikai Köztársaság közötti levélváltást, amely 32 millió liter éves vámmentes vámkontingenst ír elő a palackban importált dél-afrikai borra. E vámkontingens a TDC-megállapodás IV. mellékletének 6. jegyzékében szerepel.

(3) A Bizottság a Közösség nevében tárgyalást folytatott a Dél-afrikai Köztársasággal egy borkereskedelemről szóló megállapodásról.

(4) E tárgyalások következtetései szükségessé teszik a TDC-megállapodásban említett vámkontingens kiigazítását.

(5) A levélváltás formájában létrejött megállapodást ezért jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és a Dél-afrikai Köztársaság között levélváltás formájában létrejött, borkereskedelemről szóló megállapodást a Tanács a Közösség nevében jóváhagyja.

A levélváltás formájában létrejött megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személy(eke)t.

Kelt Brüsszelben, 2002. január 21-én.

a Tanács részéről

az elnök

M. Arias Cañete

[1] HL L 311., 1999.12.4., 1. o.

[2] HL L 311., 1999.12.4., 3. o.

--------------------------------------------------
32002D0172
2002.2.27. AZ EURÓPAI KÖZÖSSÉGEK HIVATALOS LAPJA L 56/32
A BIZOTTSÁG HATÁROZATA
(2002. február 25.)
a mosószerekre vonatkozó közösségi ökocímke odaítélésével kapcsolatos ökológiai kritériumok
meghatározásáról szóló 1999/476/EK határozat érvényességi idejének me ghosszabbításáról
(az értesítés a C(2002) 462. számú dokumentummal történt)
(EGT vonatkozású szöveg)
(2002/172/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettelaközösségiökocímkemódosítottodaítélésirendszeré-
ről szóló, 2000. július 17-i 1980/2000/EK európai parlamenti éstanácsi rendeletre (
1), és különösen annak 4. és 6. cikkére,
mivel:
(1) Az 1980/2000/EK rendelet a közösségi ökocímke olyan
tulajdonságokkal rendelkező terméknek való odaítélését
írja elő, amelyek lehetővé teszik, hogy a termék jelentősenhozzájáruljon a kulcsfontosságú környezeti szempontok-kal kapcsolatos javuláshoz.
(2) Az1980/2000/EKrendelet4.cikkeértelmébentermékcso-
portonként egyedi ököcímke-kritériumokat kell meghatá-rozni, valamint e kritériumokat és a kritériumokhoz kap-csolódó értékelési és ellenőrzési követelményeket kellőidőben felül kell vizsgálni, az egyes csoportokra megálla-pított érvényességi időszak lejárta előtt. E felülvizsgálatalkalmával meghosszabbítási, visszavonási vagy átdolgo-zási javaslatot lehet tenni.
(3) Az1999/476/EKhatározattal(
2)aBizottságmeghatározta
a mosószerekre vonatkozó közösségi ökocímke odaíté-lésével kapcsolatos ökológiai kritériumokat, és e kritériu-mok a határozat 3. cikkének megfelelően 2002. június10-ig érvényesek.
(4) A felülvizsgálatot követően indokoltnak tűnik a termék-
csoport fogalommeghatározása és az ökológiai kritériu-mok érvényességének egy tizennyolchónapos időszakkalvalómeghosszabbítása,amódosításuknélkül,annakérde-kében, hogy az ökocímkét elnyert vállalkozások legalábbaddig használhassák még azokat, amíg az 1999/476/EKhatározat átdolgozása befejeződik.
(5) Erretekintettelaz1999/476/EKhatározat3.cikkébenelő-
írt érvényességi időszakot meg kell hosszabbítani.
(6) Azehatározatbanelőírtintézkedésekösszhangbanvannak
az1980/2000/EKrendelet17.cikkévellétrehozottbizott-ság véleményével,
ELFOGADTA EZT A HATÁROZATOT:
1. cikk
Az1999/476/EKhatározat3.cikkébenatermékcsoportfogalom-meghatározására és a 006 adminisztratív kódszámot viselő ter-mékcsoportravonatkozókritériumokelőírtérvényességiidőszaka2003. december 31-ig meghosszabbodik.
2. cikk
Ennek a határozatnak a tagállamok a címzettjei.
Kelt Brüsszelben, 2002. február 25-én.
a Bizottság részéről
Margot WALLSTRÖM
a Bizottság tagja
(1) HL L 237., 2000.9.21., 1. o.
(2) HL L 187., 1999.7.20., 52. o.496 HU Az Európai Unió Hivatalos Lapja 15/6. kötet
A Bizottság határozata

(2002. március 13.)

a Közösségek saját forrásainak rendszere keretében a tagállamok által a Bizottsághoz eljuttatandó egyes információk továbbítására vonatkozó eljárások megállapításáról szóló 97/245/EK, Euratom határozat módosításáról

(az értesítés a C(2002) 416. számú dokumentummal történt)

(2002/235/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az Európai Közösségek saját forrásainak rendszeréről szóló, 1994. október 31-i 94/728/EK, Euratom tanácsi határozatra [1], és különösen annak 8. cikke (2) bekezdésére,

tekintettel a Közösségek saját forrásainak rendszeréről szóló 94/728/EK, Euratom határozat végrehajtásáról szóló, 2000. május 22-i 1150/2000/EK-Euratom tanácsi rendeletre [2], és különösen annak 8. cikke (2) bekezdésére,

mivel:

(1) Az 1355/96/EK, Euratom rendeletben [3] a Tanács olyan rendelkezéseket fogadott el, amelyek célja, hogy javítsák a tagállamokra vonatkozó azon eljárások egyes részeit, amelyek előírják, hogy a tagállamoknak jelenteniük kell a Bizottságnak a saját források beszedésére tett intézkedéseket, különösen csalások és szabálytalanságok felmerülése esetén.

(2) Ennek alapján a Bizottság elfogadta a saját forrásainak rendszere keretében a tagállamok által a Bizottsághoz eljuttatandó egyes információk továbbítására vonatkozó eljárások megállapításáról szóló, 1997. március 20-i 97/245/EK, Euratom határozatot [4].

(3) A költséghatékonyság érdekében ésszerűsíteni kell a rendelkezésre álló információforrások felhasználását, különösen a hatásuk szempontjából reprezentatív csalások és szabálytalanságok eseteire vonatkozó tájékoztatásra való összpontosítással.

(4) Intézkedéseket kell tenni a veszteségként történő leírások iránti kérelmek továbbítása során szerzett tapasztalatok hasznosítása, és az e célból alkalmazott űrlap külső megjelenésnek javítása érdekében.

(5) Az e határozatban előírt intézkedések összhangban vannak az 1150/2000/EK, Euratom rendelet 20. cikkében előírt saját forrásokkal foglalkozó tanácsadó bizottság véleményével,

ELFOGADTA EZT A HATÁROZATOT:

1. cikk

A 97/245/EK, Euratom határozat VI. melléklete helyébe e határozat melléklete lép.

2. cikk

Ennek a határozatnak a tagállamok a címzettjei.

Kelt Brüsszelben, 2002. március 13-án.

a Bizottság részéről

Michaele Schreyer

a Bizottság tagja

[1] HL L 293., 1994.11.12., 9. o.

[2] HL L 130., 2000.5.31., 1. o.

[3] HL L 175., 1996.7.13., 3. o.

[4] HL L 97., 1997.4.12., 12. o.

--------------------------------------------------

MELLÉKLET

VI. MELLÉKLET

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------
A Bizottság határozata

(2002. március 14.)

a tagállamok által a 94/57/EK tanácsi irányelvnek megfelelően értesített elismert szervezetek jegyzékének közzétételéről

(az értesítés a C(2002) 995. számú dokumentummal történt)

(EGT vonatkozású szöveg)

(2002/221/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 97/58/EK bizottsági irányelvvel [1] módosított, a hajófelügyeleti és hajóvizsgáló szervezetek, valamint a tengerhajózási igazgatás vonatkozó tevékenységeinek közös szabályairól és szabványairól szóló, 1994. november 22-i 94/57/EK tanácsi irányelvre [2] és különösen annak 4. cikke (5) bekezdésére,

mivel:

(1) Az elismert szervezetek jegyzékét a 98/403/EK határozattal [3] módosított, 1996. szeptember 30-i 96/587/EK bizottsági határozatban [4] tették közzé.

(2) A 94/57/EK tanácsi irányelvnek megfelelően a RINAVE - Registro Internacional Naval, SA hajónyilvántartás elismeréséről szóló, 2000. július 14-i 2000/481/EK bizottsági határozat [5] és a 94/57/EK tanácsi irányelvnek megfelelően a Hellenic Register of Shipping hajónyilvántartás elismeréséről szóló, 2001. december 13-i 2001/890/EK bizottsági határozat [6] értelmében a Bizottságnak frissítenie kell a jegyzéket.

(3) Ezért a 96/587/EK határozatot megfelelően módosítani kell,

ELFOGADTA EZT A HATÁROZATOT:

1. cikk

A 96/587/EK határozat mellékletének helyébe e határozat melléklete lép.

2. cikk

Ennek a határozatnak a tagállamok a címzettjei.

Kelt Brüsszelben, 2002. március 14-én.

a Bizottság részéről

Loyola de Palacio

alelnök

[1] HL L 319., 1994.12.12., 20. o.

[2] HL L 274., 1997.10.7., 8. o.

[3] HL L 257., 1996.10.10., 43. o.

[4] HL L 178., 1998.6.23., 39. o.

[5] HL L 193., 2000.7.29., 91. o.

[6] HL L 329., 2001.12.14., 72. o.

--------------------------------------------------

MELLÉKLET

A melléklet helyébe a következő szöveg lép:

"1. A 94/57/EK irányelv 4. cikke (1) bekezdése alapján elismert szervezetek:

American Bureau of Shipping (ABS)

Bureau Veritas (BV)

China Classification Society (CCS)

Det Norske Veritas (DNV)

Germanischer Lloyd (GL)

Korean Register of Shipping (KR)

Lloyd's Register of Shipping (LR)

Nippon Kaiji Kyokai (NK)

Registro Italiano Navale (RINA)

Russian Maritime Register of Shipping (RS)

2. A 94/57/EK irányelv 4. cikke (3) bekezdése alapján elismert szervezetek:

Hellenic Register of Shipping (HR)

(Az elismerés hatálya Görögországra korlátozódik)

Registro Internacional Naval, SA (RINAVE)

(Az elismerés hatálya Portugáliára korlátozódik)"

--------------------------------------------------
A Bizottság határozata

(2002. április 15.)

a 66/400/EGK, a 66/401/EGK, a 66/402/EGK és a 69/208/EGK tanácsi irányelv szerinti vetőmag-mintavétellel és vetőmagvizsgálattal kapcsolatos átmeneti kísérlet megszervezéséről szóló 98/320/EK határozat módosításáról

(az értesítés a C(2002) 1404. számú dokumentummal történt)

(EGT vonatkozású szöveg)

(2002/280/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 98/96/EK irányelvvel [1] módosított, a cukorrépa-vetőmag forgalmazásáról szóló, 1966. június 14-i 66/400/EGK tanácsi irányelvre [2] és különösen annak 13a. cikkére,

tekintettel a legutóbb a 2001/64/EK irányelvvel [3] módosított, a takarmánynövény-vetőmagok forgalmazásról szóló, 1966. június 14-i 66/401/EGK tanácsi irányelvre [4] és különösen annak 13a. cikkére,

tekintettel a legutóbb a 2001/64/EK irányelvvel módosított, a gabonavetőmagok forgalmazásáról szóló, 1966. június 14-i 66/402/EGK tanácsi irányelvre [5] és különösen annak 13a. cikkére,

tekintettel a legutóbb a 98/96/EK irányelvvel módosított, az olaj- és a rostnövények vetőmagjának forgalmazásáról szóló, 1969. június 30-i 69/208/EGK tanácsi irányelvre [6] és különösen annak 12a. cikkére,

mivel:

(1) A 98/320/EK bizottsági határozat [7] közösségi szinten átmeneti kísérletet írt elő annak megállapítására, hogy a hivatalos felügyelet mellett végzett vetőmag-mintavétel és vetőmagvizsgálat kedvezőbb alternatívát jelenthet-e a 66/400/EGK, a 66/401/EGK, a 66/402/EGK és a 69/208/EGK irányelv által megkövetelt hivatalos vetőmag-minősítésnek anélkül, hogy ez a vetőmag minőségének jelentős romlásához vezetne.

(2) A Bizottság még végzi az adatgyűjtést annak érdekében, hogy frissítse és kiegészítse a kísérletben részt vevő tagállamok által a részvételük eredményeire vonatkozóan már benyújtott információkat. Adatokat gyűjt még továbbá a tagállamok által szolgáltatott és a közösségi összehasonlító kísérletekben vizsgált mintákról.

(3) A jelenlegi nemzetközi gyakorlat, beleértve a Gazdasági Együttműködési és Fejlesztési Szervezet (OECD) és a Nemzetközi Vetőmagvizsgálók Szövetsége (ISTA) által követett gyakorlatot, továbbra is megengedi a vetőmag mintavételével és vizsgálatával kapcsolatos átmeneti kísérleteket.

(4) Ezért az ideiglenes kísérletet meg kell hosszabbítani, és a 98/320/EK határozatot ennek megfelelően módosítani kell.

(5) Az e határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,

ELFOGADTA EZT A HATÁROZATOT:

1. cikk

A 98/320/EK határozat 4. cikkében a "2002. június 30." időpont helyébe "2004. július 31." lép.

2. cikk

Ennek a határozatnak a tagállamok a címzettjei.

Kelt Brüsszelben, 2002. április 15-én.

a Bizottság részéről

David Byrne

a Bizottság tagja

[1] HL L 25., 1999.2.1., 27. o.

[2] HL 125., 1966.7.11., 2290/66. o.

[3] HL L 234., 2001.9.1., 60. o.

[4] HL 125., 1966.7.11., 2298/66. o.

[5] HL 125., 1966.7.11., 2309/66. o.

[6] HL L 169., 1969.7.10., 3. o.

[7] HL L 140., 1998.5.12., 14. o.

--------------------------------------------------
A Bizottság határozata

(2002. április 8.)

a gázolaj és a kerozin közös adóügyi jelölőanyagának létrehozásáról szóló 2001/574/EK határozat módosításáról

(az értesítés a C(2002) 1244. számú dokumentummal történt)

(2002/269/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a gázolaj és a kerozin adóügyi jelölőanyagáról szóló, 1995. november 27-i 95/60/EK tanácsi irányelvre [1] és különösen annak 2. cikkének (2) bekezdésére,

mivel:

(1) A 2001/574/EK bizottsági határozat [2] az N-etil-N-[2-(1-izobutoxietoxi)etil]-4-(fenilazo)anilin (Solvent Yellow 124) tudományos névvel azonosított terméket határozta meg a gázolaj és a kerozin közös adóügyi hatósági jelölőanyagának. Az említett határozat mellékletében a megjelölést egy kereskedelmi forgalomban használt név, a tudományos elnevezés és a színjegyzék szerinti azonosító segítségével határozták meg. Tekintettel azonban arra, hogy a kereskedelmi forgalomban használt név nem feltétlenül nélkülözhetetlen, az adott névre való hivatkozást el kell hagyni.

(2) Az egyértelműség érdekében a 2001/574/EK határozat mellékletét ezért ki kell cserélni.

(3) Az e határozatban előírt intézkedés összhangban van a Jövedékiadó-bizottság véleményével,

ELFOGADTA EZT A HATÁROZATOT:

1. cikk

MELLÉKLET

1. Tudományos név:

N-etil-N-[2-(1-izobutoxietoxi)etil]-4-(fenilazo)anilin

2. A színjegyzék szerinti azonosító: Solvent Yellow 124.

2. cikk

Ennek a határozatnak a tagállamok a címzettjei.

Kelt Brüsszelben, 2002. április 8-án.

a Bizottság részéről

Frederik Bolkestein

a Bizottság tagja

[1] HL L 291., 1995.12.6., 46. o.

[2] HL L 203., 2001.7.28., 20. o.

--------------------------------------------------
Az Európai Parlament határozata

(2002. március 14.)

az Ombudsman feladatainak ellátására vonatkozó szabályokról és általános feltételekről szóló 94/262/ESZAK, EK, Euratom határozat módosításáról

(2002/262/EK, ESZAK, Euratom)

AZ EURÓPAI PARLAMENT,

tekintettel az Európai Közösséget létrehozó szerződésre, és különösen annak 195. cikke (2) bekezdésére,

tekintettel az Európai Szén- és Acélközösséget létrehozó szerződésre, és különösen annak 20d. cikke (4) bekezdésére,

tekintettel az Európai Atomenergia-közösséget létrehozó szerződésre, és különösen annak 107d. cikke (4) bekezdésére,

tekintettel az ombudsman feladatainak ellátására vonatkozó szabályokról és általános feltételekről szóló, 1994. március 9-i európai parlamenti határozat módosításáról szóló, 2000. november 17-i európai parlamenti állásfoglalásra [1],

tekintettel a Bizottság véleményére,

a Tanács jóváhagyásával,

mivel:

(1) Az Európai Közösségek általános költségvetéséről szóló, 1977. december 21-i költségvetési rendelet [2] 22. cikkének (5) bekezdése értelmében az említett rendelet alkalmazásában az ombudsmant intézményként kezelik.

(2) A költségvetési rendeletet módosító 2673/1999/EK, ESZAK, Euratom tanácsi rendelet külön szakaszt vezetett be az ombudsman számára az Európai Unió általános költségvetésében, és ennek megfelelően módosította a költségvetési rendelet erre vonatkozó rendelkezéseit.

(3) Ezért módosítani kell az ombudsman feladatainak ellátására vonatkozó szabályokról és általános feltételekről szóló, 1994. március 9-i 94/262/ESZAK, EK, Euratom európai parlamenti határozatot [3], mivel az előírja, hogy az ombudsmanra vonatkozó költségvetést az Európai Közösségek általános költségvetése I. szakaszának (Parlament) mellékletébe kell foglalni.

(4) Az említett határozat 12. és 16. cikkét ezért el kell hagyni,

A KÖVETKEZŐKÉPPEN HATÁROZOTT:

1. cikk

A 94/262/ESZAK, EK, Euratom határozat 12. és 16. cikkét el kell hagyni.

2. cikk

Ezt a határozatot az Európai Közösségek Hivatalos Lapjában ki kell hirdetni.

3. cikk

Ez a határozat a kihirdetésének napján lép hatályba.

Ezt a határozatot 2000. január 1-jétől kezdődő hatállyal kell alkalmazni.

Kelt Strasbourgban, 2002. március 14-én.

az Európai Parlament részéről

az elnök

P. Cox

[1] HL C 223., 2001.8.8., 366. o.

[2] HL L 356., 1977.12.31., 1. o. A 2673/1999/EK, ESZAK, Euratom rendelettel (HL L 326., 1999.2.18., 1. o.) módosított rendelet.

[3] HL L 113., 1994.5.4., 15. o.

--------------------------------------------------